Odense Adresse-Contoirs Efterretninger, 1848-09-05
J Jndbydelsen til Mødet var det ikke i fjerneste Maade antydet, at et Prøvevalg skulde forsøges, det handlede sig kun om foreløbig at discutere de vigtigste Principspørgsmaale. Med Undtagelse af Ringe Sogns Vælgere der havde indfundet sig en masse, var der mødt ved Deputationer 2 a 3 Mænd fra hvert Sogn af hvilke Størstedelen ingen bemyndigelse havde fra deres Committenter til at afgive Stemme, og derfor ogsaa afholdt sig fra at deeltage i det senere besluttede Prøvevalg. Da Discussionerne vare endte, proponerede nemlig Dirigenten, Kirkesanger Jørgensen af Ringe, at et saadant Valg skulde foregaae og Ringe Sogns Vælgere gjorde her Udslaget ved at stemme for Forslaget. Som berettet faldt 54 af de afgivne 74 Stemmer paa Kirkesanger Jørgensen, idet en Deel af de mødte Vælgere fra Ringe Sogn gav ham sin Stemme. Om man heraf kan uddrage det Resultat, at han har en Deel Stemmer for sig i Distriktet, derom kan nu Enhver efter de foreliggende Omstændigheder danne sig en selvstændig Dom, istedetfor at fæste Lid til en Avisredacteurs bemærkninger, der ikke ere fremgaaede af det rette Kjendskab til Sagens sande Sammenhæng, Kirkesanger Jørgensen kjender jeg ikke men efter den Maade, hvorpaa han indledede og styrede Forhandlingerne, maa ogsaa jeg erkjende ham for en forstandig Mand, som ikke er at forkaste for dem, der ønske at Bondevenneselskabets Program skal følges ved Ordningen af vor Forfatning: han erklærede nemlig, at han i det Væsentligste hyldede de Grundsætninger, der ere udtalte i Hipodrom-Programmet. Jeg mødte ikke ved Forsamlingen i Ringe for at stille mig som Candidat (der var jo ikke indbudt til Valg), jeg gav Møde der, som jeg har gjort det andetsteds, af Jnteresse for Sagen og for at udtale mine Anskuelser i den Tro at disse vilde finde Jndgang og det saa meget mere, som Bondestanden tvende Gange har valgt mig til Deputeret og jeg veed, at den erkjender, at jeg som Saadan har virket gavnligt for Standen. (Tillad, høilærde Hr. Overlærer Sick, at jeg beholder denne Tro, at jeg fra mit Standpunct som Bondestandens Deputerede har virket gavnligt, Stændertidenden vil i alt Fald være den rette Dommer og jeg tør dristig appellere til den thi en Dom af en saa upraktisk, af Boglærdom og fast utaalelig Arrogance betagen Person, en Personlighed, der tillige ved flere Leiligheder har viist at have ondt ved at udeholde personlig Anmositets Jndflydelse, er mig ligegyldig, og vil ei heller skade mig hos den Retsindede). Min Virken og Talen ved Forsamlinger og andetsteds har fornemmeligen gaaet ud paa at advare Bondestanden fra at fæste Lid til dens falske Venner, og disse har jeg betegnet som dem, der ville indbilde den, at det skal være til dens Gavn og Bedste at al Magt bliver berøvet Kongen ved den nye Regjeringsform; jeg har søgt at gjøre Standen indlysende, at den, som den svagest oplyste netop vil finde sin bedste Støtte deri, at Kongen beholder en passende Andeel af Magten jeg har tilraadet Bondestanden at vælge Bønder, naar de fandt Mænd, der ikke vare sneverbegrebede, men besadet uhildet, omfattende Blik, vare frie for forskruede Jdeer, men begavede med et ligefremt Væsen og en selvstændig Characteer, om de end ikke vare Talere; jeg har fraraadet at man retter sit Valg paa de saakaldte Boglærde og Embedsstanden og det af den Grund, at jeg anseer Bondestanden kaldet til at vælge Rigsdagsmænd ud af det egentlige Folk, Kjøbenhavn, de større Kjøbstæder og Kongevalgene skulle nok finde de fremragende Capaciteter, men Fædrelandet - troer jeg - vilde kun være lidet tjent med omdet folkelige Element savnedes og dette, mener jeg, maa nærmest komme fra Bondestanden. Derfor, min kjære Bondestand, kjendes ingen saadan dygtig Bonde i Districtet, som her omtalt, til hvem Pladsen kan betroes, da tilraader jeg, at man seer sig om efter en Candidat blandt dem der staae Bonder nærmest i Dannelse og Anskuelser, og at man anmoder saadanne Mænd om at melde sig som Candidater. - For at man kan kjende mine politiske Anskuelser, vil jeg her korteligen gjøre Rede for dem: Jeg slutter mig aldeles til Dem der ville Frihed og Lighed, 1) Jeg vil umiddelbare Valg og at enhver fuldmyndig, pletfri dansk Mand kan vælges. 2) At Kongevalg optages i vor Forfatning vil jeg modsætte mig, 3) For Etkammersystemets Jndførelse vil jeg stride til det Yderste, Tokammeret adsplitter iste detfor at vi trænge til Sammenknytning og det lægger i det mindste Spiren til Kastevæsen og Uenighed i Nu= og Fremtid, 4) Kongen maa kunne suspendere Rigsforsamlingens Beslutninger flere Gange forinden de blive til Lov. 5) Fuldstændig Tale, Presse, Associations= og Religionsfrihed maa tilstaaes. 6) Fødsels=Adelen maa aldeles afskaffes. 7) Rang, Titler og Ordener bør som demoraliserende afskaffes, og den eneste Hædersbeviisning, naar en Mand har gjort sig særdeles fortjent af Staten, bør bestaae i at dette udtales ved en offentlig Act af Konge og Rigsforsamling; et saadant Stempel behøver intet andet udvortes Tegn. 8) Lighed i Byrder og Rettigheder bør herske, saaledes bør enhver Borger uden Hensyn til Religion tilstaaes lige politiske og borgerlige Rettigheder, frit og ufrit Hartkorn maa stilles lige; Almeenvæbning og almindelig Værnepligt bør indføres. Til Slutning skal jeg endnu henvende et Par Ord til Dem, min høilærde Hr. Overlærer Sick. - lad af med den utaalelige Anmasselse, hvormed De og den med Dem forbundne Cliqve søger at virke paa Valgene i en ensidig Retning: det vil baade Den bedst at opgive den Jdee, - thi man er nu kommen saa vidt at man ikke blindt hen seiler i Andres Kjølvand. (At De ellers gjør dette selv som Redacteur, er jo klart, da De trolig kun er et Ekko af "Fædrelandet.). Den Omstændighed, at tvende af Deres bekjendte Candidater ere saa totalt faldne igjennem hos Bonden, skulde man synes, maatte gjøre Dem det indlysende at De her præker for døve Øren; hold Dem for Eftertiden til Kjøbstadbefolkningen, om De der maaskee kan finde villigere Øren. Forresten glæder det mig, at De allerede har taget Notits af den Belæring De erholdt under Mødet ved Gils Kro (hvor De jo tilfældigviis kom tilstede og traf flere lærde Bekjendte), i det jeg erfarer af Deres Løverdagsavis, at De anbefaler den bekjendte dygtige Bonde Niels Andersen, nu Eier af Kragsberg. (Jeg har flere Gange tidligere anmodet ham om at stille sig). En foreløbig Beretning har jeg endnu af meddele Dem, min høilærde Hr. Redacteur. Jeg erholdt, som De veed, 7 Stemmer ved Prøvevalget i Ringe, men hvad Deikke veed er, at disse Stemmer ikke repræsenterede saa ganske faa Vælgeres, De veed vel ei heller, Høistærede, at flere Sognes Deputationer der paa Stedet bade mig om at stille mig til det endelige Valg, da de troede at kunne indestaae mig for, at jeg vilde faae mange Stemmer, samt at disse Mænd forsikkrede mig høit og lydeligt at de have været veltilfredse med min Virken for Bondestanden. For det Tilfælde jeg nu skulde stille mig der, hvilket jeg (med Deres Lærdheds Tilladelse) virkelig har isinde, dersom jeg ikke derved skulde komme til at concurrere med en virkelig skikket Bonde (kan jeg gaae Hr. Cancelliraad Blom iveien, skal det være mig kjært), har jeg nu forberedet Dem for at ikke den Ulykke skal komme forkeert paa Dem Hr. Sick, nemlig mit mulige Valg. C. H. Hansen.